**Návod na pestovanie v exteriérových kvetináčoch Lechuza Balconera a Lechuza Nido**

Dnes Vám prezradíme **tajomstvo krásnych balkónových kvetín – sú ním samozavlažovacie kvetináče Lechuza**.

Vašim exteriérovým rastlinám – muškátom, petúniám, surfíniám – sa na balkónoch, terasách i v záhrade bude dariť vďaka systému dlhodobej závlahy od spoločnosti Lechuza. V tomto návode Vám podrobne vysvetlíme **jednoduchý princíp vysádzania a pestovania rastlín**, ktorý funguje rovnako pri všetkých exteriérových kvetináčoch Lechuza.




**Návod na vysádzanie a pestovanie v exteriérových samozavlažovacích črepníkoch Lechuza**

**I. Použitie črepníkov Lechuza v exteriéry**

Balkónové kvetináče Lechuza Balconera Cottage a Lechuza Balconera Color i visiace kvetináče Lechuza Nido Cottage budete používať prevažne v exteriéry. Ak budete ktorýkoľvek črepník Lechuza umiestňovať na nekryté miesto v exteriéry (tak, že do črepníka môže napršať), **odstráňte zo spodnej časti nádoby červenú tesniacu skrutku**. Skrutku môžete odskrutkovať skrutkovačom, no postačí Vám aj obyčajná minca. **Nadbytočná dažďová voda vzniknutým otvorom zo zásobníka vody vytečie, čím zabránite preliatiu črepníka.**

**Na výsadbu rastlín sú najvhodnejšie teplé, no oblačné dni.** Pre oblasti s väčším úhrnom zrážok sú vhodné rastliny s menšími kvetmi a nie prešľachtené kultivary. Ak sú letničky počas kvitnutia vystavené dlhodobému vlhku, majú tendenciu odhnívať.




**II. Vysádzanie rastliniek do samozavlažovacích črepníkov Lechuza**

**1.** Nádobu vyskladajte podľa priloženého návodu. Vyberte vnútornú nádobu z obalového kvetináča. **Rastliny do vnútorných nádob vysádzajte mimo obalového kvetináča, aby ste predišli jeho zašpineniu.**


**Na dno vnútornej nádoby vysypte priložené vrecko s Lechuza PON substrátom.** Obsah vrecka rovnomerne rozsypte po dne vnútornej nádoby. Lechuza PON substrát poslúži ako **drenážna vrstva**.

**2. Na drenážnu vrstvu nasypte**[**kvalitný zeminový substrát**](http://www.hydroflora.sk/zeminovy-substrat-c783/)**.** Pre použitie v exteriéry odporúčame [substrát Lechuza Terra PON](http://www.hydroflora.sk/lechuza-terra-pon-pre-exteriery-15-l-p26610/), ktorý dokáže zabezpečiť ochranu proti kolísaniu hladiny vody a živín a umožní, aby sa rastlinám darilo aj pri striedaní suchých a vlhkých období.

**3. Do črepníka zasaďte zvolené rastlinky a vnútornú nádobu doplňte kvalitnou zeminou.** Rastliny pred vysadením neotriasajte zo zeme ani im nestrihajte korienky. Zeminu nasypte dovrchu, zhruba 2 cm pod okraj vnútornej nádoby. Rúčky nádob Lechuza Balconera tak zostanú prístupné, čím zabezpečíte bezproblémové používanie rúčok pri prenášaní nádoby.




**4. Vysadenú vnútornú nádobu vsaďte naspäť do obalového kvetináča.**

****

**III. Fáza prvotného zalievania**


**Prvých pár týždňov** (zvyčajne 3 týždne, môže sa líšiť vzhľadom na druh rastlín a ich pestovateľské nároky) **po zasadení polievajte rastliny zvrchu na substrát.** Počas tejto doby sa rastliny zakoreňujú, polievaním zvrchu na substrát zabezpečíte, že sa korene budú ťahať za vodou a živinami.



Rastliny Vám **odporúčame zalievať v skorých ranných alebo večerných hodinách**.

**IV. Prechod na zalievanie cez šachtu**

Po cca troch týždňoch môžete prejsť na zalievanie cez plniacu šachtu. Zásobník vody (a) naplňte vodou cez zalievaciu šachtu (b), až kým špička červeného ukazovateľa hladinomeru nedosiahne značku „max“. (c).




**Ak ukazovateľ hladinomeru spadne na minimum po 1-3 dňoch**, znamená to, že koreňový systém je už prerastený a korene si berú vodu zospodu.

V prípade veľmi horúcich dní, zalievajte pomaly rastliny na povrch substrátu, nie cez šachtu.

**V. Fáza sucha**


**Keď ukazovateľ hladiny vody poklesne na „min“, rastlinu hneď nezalievajte! Rastlinám začína tzv. fáza sucha – v tejto fáze rastliny nezalievame!** Pri chladnejšom počasí trvá fáza sucha 2 až 3 dni. Po skončení suchej fázy môžete rastliny opäť zaliať cez plniacu šachtu na „max“.

**V prípade horúcich dní** môžete fázu sucha úplne vynechať, t.j. po poklese hladinomeru na „min“ ihneď doplníte vodu do zásobníka tak, aby hladinomer opäť ukazoval hodnotu „max“.



**VI. Prihnojovanie**

**Do zálievky treba pravidelne pridávať**[**kvalitné hnojivo**](http://www.hydroflora.sk/hnojiva-rokosan/)**určené na jednotlivé typy pestovaných rastlín** podľa návodu uvedenom na hnojive. Hnojiť začnite po zakorenení rastlín. Letničky si počas letných mesiacov vyžadujú hnojenie počas každej zálievky.



**VII. Ochrana rastlín v zime**

**Črepníky Lechuza sú mrazuvzdorné, pre rastlinky to však platiť nemusí.** Rastliny treba pred nízkymi teplotami blížiacimi sa ku bodu mrazu chrániť. V prípade trvaliek alebo viacročných rastlín umiestnite vnútorné nádoby počas zimy na miesta chránené pred mrazmi. Inou alternatívou je mrazuvzdorné rastliny v nádobách zabaliť do tkaniny (netkané textília, staré deky...) alebo do slamy či čečiny.

